সীমান্তৰ অসমীয়াই অসম এৰিব খুজিছে কিয় ? -\nHomeআঞ্চলিকসীমান্তৰ অসমীয়াই অসম এৰিব খুজিছে কিয় ?\nডিজিটেল ডেস্ক : অসমত অসমীয়াৰ অস্তিত্ব তথা সুৰক্ষাৰ প্ৰতি কিমান সজাগ চৰকাৰ? ভাষা, জাতি তথা সীমা সুৰক্ষাত সদায়ে সমালোচনাৰ সন্মুখীন হৈ অহা চৰকাৰখনৰ ওপৰত বিশ্বাস হেৰাইছে নেকি সাধাৰণ জনতাৰ। অসম-মেঘালয়ৰ সীমামূৰীয়া একাংশ লোকে অসমত বাস কৰাৰ প্ৰতি কৰা অনিহাক লৈ সৃষ্টি হৈছে উদ্বেগৰ। কিয় তেঁওলোকে কিয় অসমত বাস কৰিবলৈ ক্ৰমাৎ অনিচ্ছুক হৈ পৰিছে। শাসকীয় দলৰ মুখ্যমন্ত্ৰীৰ নেতৃত্বাধীন চৰকাৰখনে সীমান্তবাসীক সুৰক্ষা দিয়াত ব্যৰ্থ হৈছে নেকি?\nবিগত প্ৰায় তিনি চাৰিদিন ধৰি অসম-মেঘালয়ৰ বকোত সীমান্তবাসীক লৈ তীব্ৰ উত্তেজনাই বিৰাজ কৰিছে। মন্ত্ৰী অতুল বৰাই চুবুৰীয়া ৰাজ্যখনৰ মন্ত্ৰী ৰেনিটন এল তংখাৰৰ সৈতে এক আলোচনাত মিলিত হয়। অসমৰ জয়পুৰ ৰাজহুৱা গাঁৱৰ খেলপথাৰত অনুষ্ঠিত হোৱা দুইমন্ত্ৰীৰ সভাখনত একাংশ অসমবিদ্বেসী লোকে বেনাৰ-পোষ্টাৰ ফালি পেলোৱা কাৰ্যই ৰাজ্যখনৰ বাবে এক অশুভ বাৰ্তাহে কঢ়িয়াই অনা পৰিলক্ষিত হয়। সভাখনত অসম আৰু মেঘালয় সীমামূৰীয়া লোকসকল উপস্থিত থাকে যদিও সভাখনত বেছিসংখ্যক লোকেই মেঘালয়ৰ সীমাৰ ভিতৰত থকাৰ ইচ্ছা প্ৰকাশ কৰে।\nএইক্ষেত্ৰত প্ৰশ্ন হয় অসমৰ মাটিত থকাৰ পাছতো কিয় লোকসকলে মেঘালয়ত সীমাৰ ভিতৰত থকাৰ ইচ্ছা কৰে। মুখ্যমন্ত্ৰী ডঃ হিমন্ত বিশ্ব শৰ্মাই লোকসকলক সুৰক্ষা দিয়া তথা, চৰকাৰী সুবিধাৰ প্ৰতি বঞ্চিত কৰিছে নেকি তাক লৈ প্ৰশ্ন উত্থাপন হৈছে। অঞ্চলটোত নেতা পালিনেতাই কেৱল ৰাজনৈতিক সুবিধাৰ বাবেহে লোকসকলক ব্যৱহাৰ কৰিছেনে প্ৰকৃতাৰ্থত অঞ্চলটোত উন্নয়নৰ প্ৰভাৱ পৰিছে। যদিহে এনেকৈয়ে সীমামূৰীয়া অঞ্চলৰ লোকে প্ৰতিবেশী ৰাজ্যখনৰ সৈতে চামিল হ'ব খোজে, তেন্তে ভবিষ্যতে অসমৰ সীমা চমু হৈ অহাটো নিশ্চিত।\nPrevious articleসাংসাৰিক জীৱনত জঠৰতা আহিছে নেকি? কৰক এই কাম..সম্পৰ্ক হ'ব মধুৰ\nNext articleখাদ্যৰ সোৱাদ পাব, গোন্ধ পাব! বিশ্ববাসীৰ সন্ত্ৰাসৰ কাৰণ হোৱা কি এই অ'মিক্ৰন?
